កន្ថឹក

ភិនភាគ 
ប្រភេទ​នេះ​មាន​ប្រវែង​ក្បាល-ដង​ខ្លួន ១៣៥-២០៥ម.ម កន្ទុយ​មាន​ប្រវែង​ពី ១២៥-១៩៥ម.ម និង​មាន​ទម្ងន់​ពី ៨៣-១៨៥ក្រាម។ វា​មាន​រូបរាង​ដូចកំប្រុក​ដោយ​មាន​កន្ទុយ​វែង​សំពោង និង​មាន​ច្រមុះ​វែង​ហើយ​ស្រួច។ ខ្នង​និង​កន្ទុយ​មាន​ពណ៌​ត្នោត​ចាស់ ចំណែក​ឯ​ពោះ​មាន​ពណ៌​ត្នោត​ស្រាល។ ដូច​គ្នា​នឹង​ប្រភេទ​ផ្សេង​ទៀត​ដែរ នៅ​ក្នុង​អំបូរ​នេះ វា​មាន​ឆ្នូត​តូច​ពណ៌​លឿង​ស្រាល​នៅ​លើ​ស្មា។

 ជីវសាស្ត្រ 
ប្រភេទ​នេះ​ត្រូវ​បាន​ប្រទះ​ឃើញ​នៅ​តាម​ទី​ជំរក​ផ្សេងៗ​ជា​ច្រើន ចាប់​ពី​ព្រៃស្រោង ព្រៃរបោះ ចុល្លព្រឹក្ស រហូត​ដល់​ចំការ។ វា​ភាគ​ច្រើន​រស់​នៅ​លើ​ដើម​ឈើ តែ​វា​រក​ចំណី​នៅ​លើ​ដី។ វា​ជា​សត្វ​ទិវាចរ (រកស៊ី​នៅ​ពេល​ថ្ងៃ) ហើយ​ចំណី​អាហារ​របស់​វា​រួម​មាន​សត្វល្អិត ពីងពាង ជន្លេន និង​ផ្លែ​ឈើ។

 រប៉ាយ​រស់​នៅ  គួរ​ជា​ពាក្យ របាយ 
ប្រភេទ​នេះ​មាន​វត្តមាន​នៅ​គ្រប់​ទី​កន្លែង​នៅ​ក្នុង​ព្រៃ​ប្រទេស​កម្ពុជា។ ហើយ​ពួក​វា​ក៏​មាន​ត្រូវ​គេ​ប្រទះ​ឃើញ​ផង​ដែរ​នៅ​ប្រទេស បង់ក្លាដេស ភូមា ថៃ ឥណ្ឌូចិន ចិន​ភាគ​ខាង​ត្បូង​និង អាសាម។

 ស្ថានភាព​អភិរក្ស 
ស្ថិត​ក្នុង​ក្រុម​ប្រភេទ​មាន​ដោយ​បង្គួរ។

 ឯកសារ​យោង 
 សៀវភៅ «មគ្គុទ្ទេសក៍​នៅ​តំបន់​វាល​ឆ្ពោះ​ទៅ​ស្គាល់ ថនិកសត្វ នៃ​ប្រទេស​កម្ពុជា», ២០០៨

Category:ថនិកសត្វ